พปชร.ขอโอกาส รมต.ทีมเศรษฐกิจ พิสูจน์ฝีมือ เชื่อ นายกฯ เลือกคนเหมาะสม
น.ส.พัชรินทร์ ซำศิริพงษ์ โฆษก พปชร. ขออดใจรอ ให้โอกาส รมต.ทีมเศรษฐกิจ พิสูจน์ฝีมือ เชื่อ นายกฯ เลือกคนเหมาะสมกับสถานการณ์ สร้างความเชื่อมั่นนักลงทุน นำประเทศฝ่าวิกฤติ วันที่ 8 ส.ค. น.ส.พัชรินทร์ ซำศิริพงษ์ ส.ส.กทม. และโฆษกพรรคพลังประชารัฐ กล่าวถึง การปรับคณะรัฐมนตรีครั้งนี้ เชื่อมั่นว่า พลเอกประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหมนั้น ได้ปรับวางตำแหน่งรัฐมนตรีให้เหมาะกับสถานการณ์ โดยเฉพาะด้านเศรษฐกิจ ที่ได้เชิญผู้มีความรู้ ความสามารถ และประสบการณ์สูงในด้านนี้เข้ามาดูแล เพื่อแก้ปัญหาเร่งด่วน ทั้ง นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน และนายปรีดี ดาวฉาย รัฐมนตรีว่าการกระทรวงการคลังเป็นที่ทราบกันดีว่า รัฐมนตรีด้านเศรษฐกิจทั้งสองท่านนี้ มีประสบการณ์โดยตรงกับตำแหน่งของท่าน จึงเข้าใจถึงสภาพปัญหาและอุปสรรคต่างๆ ในสถานการณ์ปัจจุบันเป็นอย่างดี ทำให้ภาคเอกชนและนักลงทุนต่างชาติ เกิดความเชื่อมั่นต่อรัฐบาล ว่าจะสามารถแก้ไขปัญหาโดยเฉพาะด้านเศรษฐกิจให้ผ่านพ้นวิกฤติไปได้ โฆษกพรรคพลังประชารัฐ กล่าวส่วนกระแสวิพากษ์วิจารณ์ ภายหลังการปรับคณะรัฐมนตรี นางสาวพัชรินทร์ ย้ำว่า เป็นสิ่งที่ทุกท่านสามารถกระทำได้อย่างเสรี แต่อย่างไรก็ดี ตนในฐานะโฆษกพรรคพลังประชารัฐ จึงอยากขอความกรุณาทุกท่านอดใจรอ ให้รัฐมนตรีชุดใหม่ได้พิสูจน์ฝีมือก่อน ซึ่งพรรคพลังประชารัฐยังคงยืนยันว่ามีความมั่นใจต่อการตัดสินใจ ของท่านนายกรัฐมนตรี ที่จะนำพาประเทศผ่านวิกฤติในครั้งนี้
น.ส.พัชรินทร์ ซำศิริพงษ์ โฆษก พปชร. ขออดใจรอ ให้โอกาส รมต.ทีมเศรษฐกิจ พิสูจน์ฝีมือ เชื่อ นายกฯ เลือกคนเหมาะสมกับสถานการณ์ สร้างความเชื่อมั่นนักลงทุน นำประเทศฝ่าวิกฤติ 
พลังประชารัฐ,พปชร.,ข่าวทั่วไป